
«ΑΝΤΙΓΟΝΗ» του Σοφοκλή

Η πρώτη συμπαραγωγή του Εθνικού Θεάτρου 

με το Κρατικό Θέατρο Βορείου Ελλάδας και τον Θεατρικό Οργανισμό Κύπρου, 

σε σκηνοθεσία Στάθη Λιβαθινού

Για πρώτη φορά τα τρία κρατικά θέατρα μαζί…

Ο Στάθης Λιβαθινός επέλεξε το κορυφαίο έργο του Σοφοκλή με τη σκέψη να συνδυάσει την παρουσίασή του με την συνύπαρξη στη σκηνή τριών γενιών ηθοποιών. Η παράσταση θα παρουσιαστεί σε νέα μετάφραση του Δημήτρη Μαρωνίτη. 
Η Αντιγόνη παρουσιάστηκε πιθανότατα στα Μεγάλα Διονύσια του 441 π.Χ και γράφτηκε από τον Σοφοκλή σαν αντίδραση για την εξορία του Θεμιστοκλή, του νικητή της Ναυμαχίας της Σαλαμίνας. Στο έργο αυτό, ένα από τα αρτιότερα της αρχαίας ελληνικής δραματουργίας, η θεματική της σύγκρουσης μεταξύ των νόμων της ηθικής και των νόμων της πολιτείας φτάνει στην κορύφωσή της, με τους δύο ήρωες να επαληθεύουν την τραγική τους υπόσταση, κρατώντας, μέχρι τέλους, τη θέση στην οποία τους έφερε η μοίρα. 
Η περίληψη του έργου 

Η σύγκρουση μεταξύ των δύο γιων του Οιδίποδα, Πολυνείκη και Ετεοκλή, για τον θρόνο της Θήβας έχει τελειώσει. Τα δύο αδέλφια βρίσκονται νεκρά στο πεδίο της μάχης. Ο Κρέων, ο νέος βασιλιάς της Θήβας, έχει δώσει διαταγή να παραμείνει άταφος ο Πολυνείκης, που πολέμησε ενάντια στην πατρίδα του. Όμως η αδελφή του νεκρού, Αντιγόνη, αποφασίζει να τον τιμήσει με την πρέπουσα ταφή. Συλλαμβάνεται και οδηγείται στον Κρέοντα, που, τηρώντας τους νόμους της πολιτείας, την καταδικάζει σε θάνατο. Ο βασιλιάς παραμένει αμετάπειστος ακόμη και μετά την παρέμβαση του γιου του, Αίμονα, και διατάζει να θαφτεί η Αντιγόνη ζωντανή σε μια σπηλιά. Ωστόσο, τα δεινά που έχει προβλέψει ο μάντης Τειρεσίας δεν θα αργήσουν να γίνουν πραγματικότητα. Η καθυστερημένη υπαναχώρηση του βασιλιά δεν θα προλάβει την καταστροφή. Η Αντιγόνη έχει απαγχονιστεί μέσα στη φυλακή της, ο Αίμονας έχει αυτοκτονήσει και η Ευρυδίκη, γυναίκα του Κρέοντα, ακολουθεί τον γιο της στο θάνατο.

Ταυτότητα παράστασης

Μετάφραση: Δημήτρης Μαρωνίτης

Σκηνοθεσία: Στάθης Λιβαθινός




Σκηνικά-Κοστούμια: Ελένη Μανωλοπούλου


Φωτισμοί: Αλέκος Αναστασίου




Μουσική: Χαράλαμπος Γωγιός

Κίνηση: Πολίν Ουγκέ

Βοηθός σκηνοθέτη: Λίλλυ Μελεμέ



Διανομή (με αλφαβητική σειρά)

Μπέτυ Αρβανίτη, Δήμητρα Βλαγκοπούλου, Κώστας Καστανάς, Αντώνης Κατσαρής, Αναστασία-Ραφαέλα Κονίδη, Μαρία Κωνσταντά, Δημήτρης Λιγνάδης,  Βασίλης Μαγουλιώτης, Νίκος Μπουσδούκος, Αστέρης Πελτέκης, Μαρία Σκούντζου, Ευτυχία Σπυριδάκη, Λυδία Τζανουδάκη, Στέλα Φυρογένη, Αντωνία Χαραλάμπους, Γιάννης Χαρίσης 
Μουσικοί επί σκηνής

Κλαρινέτο: Αλέξανδρος Μιχαηλίδης/Κώστας Τζέκος

Κόρνο: Γιάννης Γούναρης/Μάνος Βεντούρας

Τρομπόνι: Γιάννης Καϊκης/Σπύρος Βέργης

Φωτογράφος  παράστασης: Ελίνα Γιουνανλή
15, 16 Ιουλίου, Αρχαίο Θέατρο Επιδαύρου

7 Ιουλίου, Αρχαίο Θέατρο Δελφών

25 Ιουλίου, Κηποθέατρο Παπάγου

31 Ιουλίου, Αρχαίο Θέατρο Δωδώνης

3 Αυγούστου, Αρχαίο Θέατρο Δίου

6 Αυγούστου, Αρχαίο Θέατρο Φιλίππων, Καβάλα

18 Αυγούστου, Αρχαίο Θέατρο Ήλιδας

20, 21 Αυγούστου, Ρωμαϊκό Ωδείο, Πάτρα

25 Αυγούστου, Θέατρο Άλσους «Δημήτρης Κιντής», Ηλιούπολη

29, 30 Αυγούστου, Θέατρο Δάσους, Θεσσαλονίκη

2 Σεπτεμβρίου, Παλαιό Ελαιουργείο, Ελευσίνα

5 Σεπτεμβρίου, Θέατρο Αττικού Άλσους

10 Σεπτεμβρίου, Θέατρο Βράχων «Μελίνα Μερκούρη», Βύρωνας

16-30 Σεπτεμβρίου Κύπρος 
